**DĖL LĖŠŲ SKYRIMO**

2018 m. balandžio 6 d. Nr. DĮV-419

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1, 5.2 ir 5.6 papunkčiais, atsižvelgdamas į Koordinacinio centro „Gilė“ 2018 m. kovo 5 d. prašymą Nr. 187/010 „Dėl koordinacinio centro „Gilė“ Vaikų dienos centro“, 2018 m. kovo 9 d. prašymą Nr. 18/011 „Dėl koordinacinio centro „Gilė“ specializuotos pagalbos centro veiklos“ ir 2018 m. kovo 26 d. prašymą Nr. 18/015 „Dėl koordinacinio centro „Gilė“ Vaikų dienos centro“, Šilalės rajono šaškių, šachmatų stalo teniso sporto klubo „Dvaras“ vadovo Tomo Veščiūno 2018 m. kovo 19 d. prašymą „Dėl šachmatų čempionatų rėmimo“, Šilalės r. Laukuvos Norberto Vėliaus gimnazijos 2018 m. kovo 19 d. prašymą Nr. S-99-(1.11) „Dėl lėšų skyrimo“, Viešosios įstaigos „Miesto šventė“ 2018 m. kovo 26 d. prašymą, Nerimanto Juciaus 2018 m. kovo 26 d. prašymą „Dėl pašalpos skyrimo“, Šilalės sporto klubo „Adijus“ vadovės Aušros Danisevičienės 2018 m. kovo 23 d. prašymą „Dėl šokio studijos „Salto“ rėmimo“ ir Irenos Jacevičienės 2018 m. kovo 21 d. prašymą „ Dėl paramos knygos metraščio – albumo „Skrydis“ leidybai“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr.1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 6 070,0 Eur:

1.1. Koordinaciniam centrui „Gilė“ – 1 770,0 Eur (prisidėti prie projekto „Vaikų dienos centras Bijotuose 2016 -2018 m.“ įgyvendinimo išlaidų);

1.2. Koordinaciniam centrui „Gilė“ – 1 000,0 Eur (prisidėti prie projekto „Šilalės specializuotos pagalbos centras“ įgyvendinimo išlaidų);

1.3. Koordinaciniam centrui „Gilė“ – 450,0 Eur (padengti dalį susidariusių skolų už komunalinius mokesčius bei maisto produktus pagal projektą „Vaikų dienos centras Bijotuose 2016 -2018 m.“ );

1.4 Šilalės rajono šaškių, šachmatų stalo teniso sporto klubui „Dvaras“ – 200,0 Eur (padengti Šilalės rajono moterų ir vyrų šachmatų čempionatų prizininkų prizų ir apdovanojimų pirkimo išlaidų dalį);

1.5. Šilalės r. Laukuvos Norberto Vėliaus gimnazijai – 400,0 Eur (prisidėti prie organizuojamos Respublikinės konferencijos „...Sekam Norberto Vėliaus keliais....“, kuri įvyks 2018 m. balandžio 20 d. Laukuvoje);

1.6. viešajai įstaigai „Miesto šventė“ – 300,0 Eur (prisidėti prie organizuojamos Žemaitijos ir Mažosios Lietuvos kaimo kapelų šventės – varžytuvių , kurios įvyks 2018 m. balandžio 14 d. Laukuvos kultūros namuose);

1.7. Nerimantui Juciui, gyvenančiam Kalnyčių kaime, Kvėdarnos seniūnijoje, Šilalės rajono savivaldybėje – 1 000,0 Eur (padengti motociklo remonto išlaidų dalį);

1.8. Šilalės sporto klubo „Adijus“ – 500,0 Eur (padengti Šilalės šokio studijos „Salto“ spektaklio „Pušų viršūnėse“ pristatymo išlaidų dalį);

1.9. Irenai Jacevičienei, gyvenančiai Baltų pr. 5-13, Kaune, – 450,0 Eur (padengti knygos „Skrydis“ išleidimo išlaidų dalį. Lėšas pervesti į pateiktą spaustuvės sąskaitą.) .

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius Raimundas Vaitiekus